b"\n_START_ARTICLE_\nBatmans traktat\n_START_PARAGRAPH_\nBatmans traktat (Batman's treaty) var et dokument undertegnet 6. juni 1835 av John Batman, en australsk landeier, forretningsmann og oppdager og en gruppe stammeledere fra Wurundjeri-folket. Traktaten omhandler kj\xc3\xb8p av landomr\xc3\xa5de i Port Phillip Bayomr\xc3\xa5det i n\xc3\xa6rheten av dagens Melbourne. Dokumentet ble kjent som \xc2\xabBatmans traktat\xc2\xbb og er viktig som det eneste kjente eksempelet p\xc3\xa5 at europeerne forhandlet direkte med de opprinnelige landeierne. Traktaten ble underkjent 26. august 1835 av Guvern\xc3\xb8ren av New South Wales Richard Bourke p\xc3\xa5 grunnlag av at Wurundjeri-folket ikke hadde juridisk rett til landet, siden det var britisk krongods."